CELEX: E2010P0009
Language: el
Date: 2010-07-26 00:00:00
Title: Προσφυγή που ασκήθηκε στις 26 Ιουλίου 2010 από την Εποπτεύουσα Αρχή της ΕΖΕΣ κατά του Λιχτενστάιν (Υπόθεση E-9/10)

7.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/26
            
         Προσφυγή που ασκήθηκε στις 26 Ιουλίου 2010 από την Εποπτεύουσα Αρχή της ΕΖΕΣ κατά του Λιχτενστάιν
   (Υπόθεση E-9/10)
   2010/C 271/06
   Στις 26 Ιουλίου ασκήθηκε προσφυγή στο Δικαστήριο της ΕΖΕΣ κατά του Λιχτενστάιν από την Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Markus Schneider, ενεργούντες ως αντιπρόσωποι της Εποπτεύουσας Αρχής της ΕΖΕΣ, rue Belliard/Belliardstraat 35, 1040 Bruxelles/Brussel, BELGIQUE/BELGIË.
   Η Εποπτεύουσα Αρχή της ΕΖΕΣ ζητά από το Δικαστήριο της ΕΖΕΣ να αναγνωρίσει ότι:
   
               1)
            
            
               Το Πριγκιπάτο του Λιχτενστάιν, παραλείποντας να θεσπίσει ή να κοινοποιήσει στην Εποπτεύουσα Αρχή, εντός της ταχθείσας προθεσμίας, τα αναγκαία μέτρα για την πλήρη εφαρμογή της πράξης που αναφέρεται στο σημείο 1 του παραρτήματος VII της συμφωνίας για τον Ευρωπαϊκό Οικονομικό Χώρο (ΕΟΧ) [Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων όπως τροποποιήθηκε με τον κανονισμό (ΕΚ) αριθ. 1430/2007 της Επιτροπής, της 5ης Δεκεμβρίου 2007, για τροποποίηση των παραρτημάτων II και III της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου σχετικά με την αναγνώριση των επαγγελματικών προσόντων και τον κανονισμό (ΕΚ) αριθ. 755/2008 της Επιτροπής, της 31ης Ιουλίου 2008, για την τροποποίηση του παραρτήματος ΙΙ της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου σχετικά με την αναγνώριση των επαγγελματικών προσόντων], όπως προσαρμόστηκαν στη συμφωνία ΕΟΧ με το πρωτόκολλο 1, αθέτησε τις υποχρεώσεις που υπέχει βάσει του άρθρου 63 παράγραφος 1 της οδηγίας και βάσει του άρθρου 7 τη συμφωνίας ΕΟΧ.
            
         
               2)
            
            
               Το Πριγκιπάτο του Λιχτενστάιν θα καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφυγή αφορά τη μη συμμόρφωση εκ μέρους του Λιχτενστάιν με την αιτιολογημένη γνώμη που διατύπωσε η Εποπτεύουσα Αρχή της ΕΖΕΣ σχετικά με τη μη θέσπιση, ή τη μη κοινοποίηση στην Εποπτεύουσα Αρχή, των αναγκαίων μέτρων για την εφαρμογή της πράξης του ΕΟΧ που αντιστοιχεί στην οδηγία της Ευρωπαϊκής Ένωσης 2005/36/ΕΚ σχετικά με την αναγνώριση των επαγγελματικών προσόντων, όπως τροποποιήθηκε.
            
         
               —
            
            
               Τα μέτρα τα οποία δεν έχει ακόμη λάβει το Λιχτενστάιν αφορούν την αναγνώριση των επαγγελματικών προσόντων στον κλάδο της βιοτεχνίας που έχουν αποκτηθεί σε άλλα κράτη του ΕΟΧ.
            
         
               —
            
            
               Η Εποπτεύουσα Αρχή της ΕΖΕΣ ισχυρίζεται ότι δεν έχει ενημερωθεί από την κυβέρνηση του Λιχτενστάιν για την πλήρη ενσωμάτωση της εν λόγω πράξης στην εθνική της νομοθεσία ούτε έχει στη διάθεσή της άλλες πληροφορίες από τις οποίες τεκμαίρεται αυτό.
            
         
               —
            
            
               Η κυβέρνηση του Λιχτενστάιν δεν αμφισβήτησε την καθυστέρηση στην πλήρη ενσωμάτωση της εν λόγω πράξης.